<classify> MFUKO wa Taifa wa Bima ya Afya NHIF umetoa mkopo wa riba nafuu wa jumla ya Sh bilioni 30 katika kipindi cha miaka 12 kuanzia mwaka 20072008 hadi 2018 kwa watoa huduma waliongia mkataba wa kufanya kazi na NHIF.Watoa huduma hao ni kuanzia ngazi ya zahanati, vituo vya afya, hospitali za rufaa za mkoa na kanda, ambazo zimetumika katika ujenzi wa miunndombinu na ununuzi wa vifaa tiba. Hayo yamesemwa jijini hapa na Mkurugenzi Mkuu wa NHIF, Bernard Konga alipokuwa akizungumza na waandishi wa habari kwenye kikao kazi cha siku moja, kilichokuwa na lengo la kueleza mipango mikakati ya Mfuko huo katika uboreshaji wa huduma kwa wanachama wake na watoa huduma nchini.Alisema mikopo hiyo ilitolewa na NHIF kwenda katika hospitali za rufaa za Kanda ikiwemo Hospitali ya Taifa ya MuhimbiliMNH, Taasisi ya Mifupa Muhimbili MOI, Hospitali ya Benjamin Mkapa, Hospitali ya Rufaa ya KCMC, Hospitali ya Rufaa ya Mbeya na Hospitali ya Rufaa ya Bugando.Kwa upande wa wanachama, Konga alisema Mfuko hadi kufika mwezi Septemba mwaka jana, ulihudumia asilimia 8.5 tu ikiwa ni sawa na wanufaika 4,626,000, ambapo katika kipindi cha miaka minne kumekuwepo na ongezeko la asilimia 38 ya wanachama.Akifafanua kuhusu utaratabu wa kujiunga na NHIF, alisema hadi sasa utaratibu uliopo wa kujiunga na NHIF ni wa hiari na ambaye ana uwezo wa kuchangia ndiye anayeweza kujiunga na kupata huduma zinazotolewa na Mfuko.Kama wapo watu ambao hawana uwezo wa kupata huduma za tiba na hawajajiunga na Mfuko, waende kwenye utaratibu wa kupata msamaha unaotolewa na Serikali, alisema na kuongeza kuwa NHIF haina ruzuku ya serikali na inaendeshwa kwa michango ya wanachama wenyewe.Aliwataka watanzania kujenga utamaduni wa kujiunga na mfuko huo wa bima na kuchangia ili waweze kupata huduma za tiba, badala ya kutumia fedha nyingi katika kuchangia harusi, kitchen party na shughuli zingine za starehe.Tunachangia harusi kwa gharama kubwa, lakini tunashindwa kuchanga kwenye michango ya vifurushi vya NHIF ambavyo huwezesha mwanachama kupata huduma kulingana na aina ya kifurushi alichokichagua,alisema.Akitolea mfano uchangiaji wa vifurushi vya Najali Afya, Wekeza Afya na Timiza Afya, alisema kwa wachangiaji kuanzia umri wa miaka 18-35, mtu mmoja anatakiwa achangie kiasi cha Sh 192,000, Wekeza Afya Sh 384,000 na kifurushi cha Timiza inatakiwa achangie kiasi cha Sh 516,000 kwa mwaka.Kwa kifurushi cha Najali Afya ni sawa na mtu kuchangia Sh 500 kwa siku, hivi kweli tunashindwa kuchangia wakati tunanunua simu za gharama na zenye mahitaji makubwa ya vocha na vifurushi, alihoji. Alisema NHIF inatamani kila Mtanzania awe na bima ya afya.Aliwataka waandishi wa habari nchini kupitia kwenye vyama vyao vya uandishi wa habari, kujiunga na bima kwa gharama ya Sh 100,000 kwa mwaka ili waweze kunufaika na huduma za matibabu zinazotolewa na watoa huduma. Konga alisema matarajio ya NHIF ni kuwa ifikapo mwaka 2025, asilimia 70 ya watanzania wawe wamejiunga.Alisema kwa sasa NHIF iko kwenye mchakato wa kuanzisha mfumo mmoja wa bima nchini, ambao kwa hivi sasa unafanyiwa kazi na serikali. Mkurugenzi Mtendaji wa Umoja wa vilabu vya Wandishi wa habari nchini UTPC, Abubakari Karsan aliushukuru uongozi wa NHIF kwa kuruhusu waandishi wa habari kuwa moja ya wanufaika wa huduma zinazotolewa na NHIF na kuongeza kuwa atawashawishi wanachama wengi kujiunga na mfuko huo.Mwenyekiti wa Chama cha Waandishi wa Habari Mkoa wa MwanzaMPC, Edwin Soko aliushukuru uongozi wa NHIF kwa kuwaingiza wandishi wa habari kuwa moja ya wanufaika wa huduma zinazotolewa na Mfuko.Baadhi ya waandishi wa habari, waliiomba NHIF kuona uwezekano kupunguza gharama zinatolewa na wanachama katika kuchangia kwenye vifurushi mbalimbali vilivyoanzishwa na Mfuko. Meneja Masoko na Huduma kwa Wateja wa NHIF, Hipoliti Lello alisema NHIF imeanzisha Mpango wa Vifurushi ambao sio mpya, kwa lengo la kuwafikia watanzania wengi waweze kujiunga na NHIF.  <topic>: kitaifa 